
REKOMENDACIJA DĖL VAISTINIO PREPARATO LIETUVOS RESPUBLIKOS SVEIKATOS APSAUGOS MINISTERIJOS VAISTINIŲ PREPARATŲ IR MEDICINOS PAGALBOS PRIEMONIŲ KOMPENSAVIMO KOMISIJAI

Columvi 2,5 koncentratas infuziniam tirpalui
Columvi 10 mg koncentratas infuziniam tirpalui

Glofitamabas

STV-270


1. BENDROJI DALIS

	1.1
	Pareiškėjas/ pareiškėjo atstovas
	UAB „Roche Lietuva”

	1.2
	Vaistinio preparato registracijos data 

	2023 m. liepos 7 d.

	1.3
	Vaistinio preparato registracijos teisinis pagrindas
(Direktyvos 2001/83/EB str.)
	☒8.3 str. (pilna byla, pagrįsta savais tyrimais)
☐10 a str. (pripažintas medicininis vartojimas)
☐10.1 str. (generinis)
☐10.3 str. (hibridinis)
☐10.4 str. (panašus biologinis)


	1.4
	Ar vaistinis preparatas įrašytas į Bendrijos retųjų vaistinių preparatų registrą?
	☒ Taip        ☐ Ne
Data: 2021 m. spalio 15 d.

	1.5
	Ar atliktas bendras klinikinis vertinimas
(Europos Parlamento ir Tarybos reglamentas (ES) 2021/2282)

	☐ Taip        ☒ Ne
Data: Click here to enter a date. 

	1.6
	Teikiama kompensuoti terapinė indikacija 

Kodas pagal TLK-10 AM
	
Columvi derinant su gemcitabinu ir oksaliplatina skirtas recidyvavusia ar atsparia kitaip neapibrėžta difuzine didelių B ląstelių limfoma (KN DDBLL) sergančių suaugusių pacientų, kuriems negalima atlikti autologinės kamieninių ląstelių transplantacijos (AKLT), gydymui

TLK-10 AM - C83.3

	1.7
	Teikiamos skyrimo sąlygos 
	 Neteikiama


	1.8
	Ekonominė analizė
	☒ Kaštų naudingumo analizė
☐ Kaštų mažinimo analizė
☐ Neteikiama




___________________


2. KLINIKINIO VERTINIMO APIBENDRINIMAS

Ne Hodžkino limfoma (NHL) yra labiausiai paplitęs hematologinis piktybinis navikas. Tai nevienalytė  grupė limfoidinės sistemos limfoproliferacinių sutrikimų. Difuzinė didelių B ląstelių limfoma (DDBLL) yra nevienalytė liga, ir labiausiai paplitęs histologinis NHL potipis, kuris sudaro iki 40 % visų naujai diagnozuotų NHL atvejų. Natūralus agresyvių limfomų, tokių kaip DDBLL, eiga pasižymi greitesniu progresavimu ir sumažėjusiu išgyvenamumu, palyginti su indolentine NHL. DDBLL dažnis didėja su amžiumi, o liga paprastai pasireiškia vyresniems nei 60 metų suaugusiems (ypač 65–74 metų amžiaus grupėje). Ligos simptomai (pvz., karščiavimas, pasikartojantis naktinis prakaitavimas, svorio kritimas ir (arba) vietinis limfmazgių padidėjimo poveikis), taip pat kaulų čiulpų nepakankamumas, taip pat su gydymu susijęs šalutinis poveikis dažnai sukelia sveikatos sutrikimus, susijusi gyvenimo kokybė (HRQoL), įskaitant fizinį funkcionavimą ir nuovargį. Pradinis gydymas gali būti išgydomasis, tačiau apie 10–15 % pacientų yra atsparūs pirmos eilės (1L) standartinei priežiūrai – rituksimabui ir ciklofosfamidui, doksorubicinui, vinkristinui ir prednizonui (R-CHOP); o maždaug 20–30 % pacientų liga atsinaujina po gydymo pasėkoje pasiekto remisijos laikotarpio.
DDBLL pasižymi skirtingomis morfologinėmis, imunofenotipinėmis ir genetinėmis savybėmis, kurios sudaro pagrindą 2016 m. Pasaulio sveikatos organizacijos (PSO) klasifikacijoje apibrėžtiems ligos potipiams. DDBLL yra difuziniu augimo pobūdžiu pasižyminčių, didelių B limfoidinių ląstelių navikas. Morfologiškai šiai ligai būdingas visiškas arba dalinis mazgo struktūros išnykimas, formuojantis didelių netipinių limfoidinių ląstelių sluoksniams. Imunofenotipiškai ligai būdinga B ląstelių antigenų (CD19, CD20, CD22, CD79a) ir paviršinių ir (arba) citoplazminių imunoglobulinų raiška. Pacientams, kuriems diagnozuotas DDBLL, ligos mastas vertinamas nustatant ir ligos stadiją, kuri yra labai svarbi parenkant geriausią gydymo būdą ir numatant prognozę.  
Šiuo metu Lietuvoje nėra vienos konkrečios chemoterapijos, kuri būtų taikoma visiems recidyvavusia ar atsparia DDBLL sergantiems pacientams (2-oje ir tolimesnėse gydymo eilėse), dažniausiai yra taikoma R-GemOx  schema (rituksimabas su chemoterapija gemcitabino pagrindu).
Remiantis naujausiomis 2026 m. Europos onkologų sąjungos (ESMO) ir Nacionalinio visapusiško vėžio tinklo (NCCN) DDBLL gydymo rekomendacijomis, glofitamabas kartu su chemoterapija gemcitabino pagrindu yra rekomenduojamas 2-oje ir tolimesnėse gydymo eilėse, kuriems gydymas pirmos eilės chemoterapija buvo neveiksmingas ir pacientams negalima skirti CAR-T terapijos arba kuriems negalima atlikti AKLT, arba kuriems liga recidyvavo po CAR-T terapijos.
Paraiškoje glofitamabo (Columvi) efektyvumas, remiantis tiesioginio palyginimo duomenimis lyginamas su R-GemOx gydymo schema (chemoterapija gemcitabino pagrindu su rituksimabu).

Tiesioginio palyginamo tyrimas

Tyrime buvo įtraukti pacientai prieš tai gydyti tik 1 eilės chemoterapija arba gydyti 2 ir tolimensių eilių chemoterapija (tai atitinka norimą gydyti Lietuvos populiaciją). Tyrime buvo atlikta pagrindinė tyrimo analizė, bei atnaujinta analizė, kurios metu stebėjimo mediana buvo prailginta ir pacientai buvo stebimi ilgesnį laikotarpį.
Pacientams, gydytiems Glofitamabas-GemOx schema, mirties rizika sumažėjo 41 %, palyginti su pacientais, gydytais Rituksimabu-GemOx schema. Glofitamabo grupėje pasiektas bendro išgyvenamumo pagerėjimas išliko ir atnaujintos analizės metu - stebėjimo mediana buvo 20,7 mėnesio, mirties rizika sumažėjo 38 %, palyginti su pacientais, gydytais rituksimabu. Pirminės analizės metu (stebėjimo trukmės mediana – 7,2 mėn.) nustatytas statistiškai ir kliniškai reikšmingas išgyvenamumo be ligos progresavimo (IBPL) padidėjimas, kai IBLP įvykio rizika Glofitamabu-GemOx gydytiems pacientams sumažėjo 63 %, palyginti su Rituksimabu-GemOx gydytais pacientais. Atnaujintoje analizėje (stebėjimo trukmės mediana – 15,7 mėn.) IBLP įvykio rizika Glofitamabo-GemOx grupėje sumažėjo 60 %, palyginti su Rituksimabo-GemOx grupe. Atnaujintos analizės metu Glofitamabo-GemOx grupėje visiško atsako dažnis (58,5 %) buvo 33,2 % didesnis, palyginti su Rituksimabo-GemOx grupe (25,3 %).

Remiantis tiesioginio tyrimo duomenimis Glofitamabas-GemOx parodė statistiškai reikšmingai geresnius rezultatus palyginti su Rituksimabu-GemOx, vertinant bendrą išgyvenamumą, išgyvenamumą be ligos progresavimo ir visiško atsako dažnį, be to statistiškai reikšmingai geresni rezultatai išliko ir atnaujintoje analizėje, kuri apėmė ilgesnį stebėjimo laikotarpį.

Siūlomo kompensuoti vaistinio preparato palyginamasis veiksmingumas yra įvertintas kaip didesnis  lyginant su įprasta klinikine praktika, t.y. atitinka Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ 29.1.2 papunktį.

3. EKONOMINIO VERTINIMO APIBENDRINIMAS

Klinikinio vertinimo metu nustačius didesnį palyginamąjį veiksmingumą lyginant su įprasta klinikine praktika, atliekamas kaštų naudingumo analizės (toliau – KNA) vertinimas. KNA atliekama Glofitamabą ((Columvi), derinyje su gemcitabinu ir oksaliplatina) lyginant su rituksimabu (derinyje su gemcitabinu ir oksaliplatina). Laikoma, kad ekonominėje analizėje pateiktas palyginamasis gydymas atitinka įprastą Lietuvos Respublikos klinikinę praktiką.
Laikoma, kad į ekonominę analizę įtrauktos pacientų charakteristikos pagrįstos STARGLO (GO41944) klinikinio tyrimo populiacija  atitinka kompensacijai teikiamas terapines indikacijas bei Lietuvos KN DDBLL pacientų populiaciją. KNA klinikiniai duomenys įtraukti iš STARGLO (GO41944) tiesioginio palyginimo tyrimo, kuris parodė statistiškai reikšmingus rezultatus: pirminėje analizėje bendro išgyvenamumo rizikos santykis (HR) buvo 0,59 (95 % PI: 0,40–0,89), o atnaujintoje analizėje – 0,62 (95 % PI: 0,43–0,88). Vidutinė stebėjimo trukmė, siekianti 22,5 mėnesio gydymo grupėje ir 19,7 mėnesio palyginimo grupėje, vertinant bendrą išgyvenamumą (OS), kartu su atitinkamai 43,7 % ir 57,1 % įvykių dažniais, suteikia pakankamai patikimą duomenų rinkinį gydymo veiksmingumui įvertinti recidyvuojančio ar refrakterinio DLBCL NOS atveju.
Tarnyba taiko 35 m. laiko perspektyvą (viso gyvenimo), atsižvelgiant, kad vidutinis KNA taikomas pacientų amžius pagal klinikinį tyrimą yra 64,8 m. (keičiama Pareiškėjo taikoma 60 m. laiko perspektyva). Pareiškėjo taikomas padalintos kohortos išgyvenamumo trijų sveikatos būklių modelis yra plačiai taikomas sveikatos technologijų vertinimo praktikoje onkologinių ligų KNA modeliavimui ir yra tinkamas ir priimtinas. Pareiškėjas duomenų ekstrapoliacijai po tyrimo stebėjimo pabaigos taikė parametrinius ekstrapoliacijos modelius (Weibull, eksponential, log-normal, log-logistic, Gompertz ir generalized gamma). Siekiant atrinkti tinkamiausius parametrinius modelius įprastinio atvejo analizei, Pareiškėjas rėmėsi Akaikės (angl. Akaike information criterion, AIC) ir Bajeso informacijos kriterijais (angl. Bayesian information criteria, BIC), vizualiu kreivių atitikimu Kaplan Meier kreivėms bei klinikinių duomenų pagrįstumu. Išgyvenamumo iki ligos progreso ir bendrojo išgyvenamumo duomenų ekstrapoliacijai po klinikinio tyrimo pabaigos abiems gydymo grupėms taikomi log-normal parametriniai skirstiniai. Taikoma prielaida, kad gydymo poveikis vertinamuoju laikotarpiu yra išlaikomas pastovus.
Gydymo trukmės duomenys modeliuojami pagal laiką iki gydymo nutraukimo (TTOT) įtraukiant faktinius STARGLO klinikinio tyrimo duomenis ir KM+exponential ekstrapoliacija. ekstrapoliacija laikoma tinkama, kadangi šiuo atveju rizika tęsti gydymą lieka pastovi ir atitinka klinikinio tyrimo rezultatus (iki 9 mėn gydymą baigia visi pacientai ir SPC numatytą gydymo trukmės ribojimą (8 + 4 ciklai (monoterapija), viso daugiausiai gydymo 12 ciklų). Nors Tarnyba sutinka, kad recidyvuojančiam ar atspariam difuziniam didelių ląstelių B limfomai (R/R DLBCL), ilgalaikė remisija ir išgyvenamumas gali būti laikomi kliniškai tikėtinais, tačiau atsižvelgiant, kad nepakanka duomenų pagrįsti laikotarpiui nuo kurio pacientai galėtų būti priskiriami pasveikusiųjų frakcijai (kuriems būdinga bendrosios populiacijos išgyvenamumo rizika) ir kokią dalį modelyje apimtų pasveikusiųjų pacientų frakcija, Tarnyba netaiko prielaidos, kad pacientai pasiekia ilgalaikį išgyvenamumą (išgyvenamumo rizika sutampa su bendrosios populiacijos). Apibendrinant, Pareiškėjo taikomos prielaidos, vertinant efektyvumo skirtumus tarp siūlomo ir palyginamojo gydymo ilgajame laikotarpyje yra laikomos pagrįstomis ir tinkamomis. 
Sveikatai sukuriama nauda buvo vertinama pagal su sveikata susijusią gyvenimo kokybę (angl. Health realated quality of life, HRQoL), kuri buvo įvertinta naudojant EQ-5D klausimyną, STARGLO klinikinio tyrimo metu. Pareiškėjas ekonominėje analizėje įtraukia gyvenimo kokybės koeficientus remiantis STARGLO klinikinio tyrimo duomenimis ir priklausomai nuo sveikatos būklės (be ligos progreso ir progresavusios ligos) vienodus abiems gydymo grupėms. Tarnyba įprastinėje atvejo analizėje taiko alternatyviai teikiamus laiko iki mirties gyvenimo kokybės įverčius. Tarnyba vertina, kad šis metodas yra tikslesnis, kadangi įtraukiama daugiau sveikatos būklių įverčių (> 60 iki ≤ 10 savaičių artėjant iki mirties) bei rodikliai yra pagrįsti pagrindiniu glofitamabo klinikiniu tyrimu (STARGO) pagal EQ-5D-5L duomenis. Pareiškėjas KNA neįtraukia su nepageidaujamu poveikiu susijusių gyvenimo kokybės praradimų (angl. disutilities). Tarnyba sutinka, atsižvelgiant, kad gyvenimo kokybės praradimų įverčiai turi minimalią reikšmę galutiniam ekonominės analizės rezultatui. Tarnyba vertina, kad ekonominėje analizėje taikomi gyvenimo kokybės įverčiai yra tinkami ir pagrįsti (Pareiškėjas papildomai pateikia sisteminės literatūros apžvalgos rezultatus su alternatyviais įverčiais).  
Tarnyba vertina, kad kaštai apskaičiuoti tinkamai, Pareiškėjas įtraukia Lietuvos sveikatos priežiūros paslaugų įkainius. Šaltiniai pagrįsti. Esminių trūkumų nenustatyta. Tarnyba atnaujina įkainius pagal 2026 m. II pusm. ASPPĮ ir kainyną.

3.1 Ekonominės analizės rezultatas
	Rezultatai

	Kaštų skirtumas
	****

	Papildomi gyvenimo metai (LY)
	****

	Papildomi kokybiški gyvenimo metai (QALY)
	****

	ICER už LY
	****

	ICER už QALY
	****

	Referencinė kaštų naudingumo vertė
	**** EUR/QALY


ICER – (angl. incremental cost-effectiveness ratio) inkrementinis kaštų naudingumo koeficientas; LY – (angl. life years) gyvenimo metai; QALY- (angl. quality adjusted life years) kokybiški gyvenimo metai.

Iš KNA rezultatų matyti, kad glofitamabą derinant su gemcitabinu ir oksaliplatina skirtą recidyvavusia ar atsparia kitaip neapibrėžta difuzine didelių B ląstelių limfoma (KN DDBLL), sergančių suaugusių pacientų, kuriems negalima atlikti autologinės kamieninių ląstelių transplantacijos (AKLT), gydymui, lyginant su rituksimabu (derinyje su gemcitabinu ir oksaliplatina) viso gyvenimo laiko perspektyvoje (35 m.) yra papildomai laimima **** QALYs, o gydymo glofitamabu kaštai yra **** Eur. didesni nei gydant rituksimabu. Įprastinėje atvejo analizėje apskaičiuojamas galutinis ekonominės analizės rezultatas (ICER) - **** Eur./QALY atitinka sunkiai ligos naštai taikomą referencinę kaštų naudingumo vertę (<128487 Eur.,). Modelio tvarumą patvirtina scenarijų analizės rezultatai – keičiant prielaidas nė vienu atveju nėra viršijama sunkiai ligos naštai taikoma referencinė kaštų naudingumo vertė.

4. IŠVADOS 

	[bookmark: _Hlk185430554]Palyginamasis veiksmingumas

	☒ 29.1.1 yra didesnis, lyginant su įprasta klinikine praktika

☐ 29.1.2 iš esmės nesiskiria, lyginant su įprasta klinikine praktika
	☐ 29.1.3 yra neįrodytas kaip didesnis  ar iš esmės nesiskiriantis, lyginant su įprasta klinikine praktika  

☐ 29.1.4 yra mažesnis, lyginant su įprasta klinikine praktika

☐ 29.1.5 pateikti duomenys apie palyginamąjį veiksmingumą yra netinkami vertinti


	Kaštų naudingumas

	☒ 29.2.1 atitinka referencinę naudingumo vertę taikant arba netaikant PGS


	☐ 29.2.3 neatitinka referencinės naudingumo vertės taikant arba netaikant PGS


☐ 29.2.5 pateikti duomenys apie kaštų naudingumą yra netinkami vertinti


	☐ Vykdant Aprašo <173.1><173.2><173.3> punktą vaistinio (-ų) preparato (-ų) ekonominis vertinimas neatliekamas, išvados dėl kaštų naudingumo neteikiamos




5. REKOMENDACIJA

Vadovaujantis Vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. V-159 „Dėl vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“, punktu 301.1. kai vertinimo išvados atitinka Aprašo 29.1.1 ir 29.2.1 papunkčiuose numatytas sąlygas arba Aprašo 29.1.2 ir 29.2.2 papunkčiuose numatytas sąlygas, teikiama rekomendacija kompensuoti vaistinį preparatą pagal paraiškoje nurodytą indikaciją (arba jos dalį) su arba be skyrimo sąlygų, taikant ar netaikant PGS.

5.1. Siūloma (-os) kompensuoti terapinės indikacijos ir skyrimo sąlygos 

Terapinės indikacijos

Siūlomos terapinės indikacijos

Columvi derinant su gemcitabinu ir oksaliplatina skirtas recidyvavusia ar atsparia kitaip neapibrėžta difuzine didelių B ląstelių limfoma (KN DDBLL), sergančių suaugusių pacientų, kuriems negalima atlikti autologinės kamieninių ląstelių transplantacijos (AKLT), gydymui.

C83.3

5.2. Skyrimo sąlygos

Siūloma nustatyti tokias skyrimo sąlygas:

Derinyje su gemcitabinu ir oksaliplatina skiriamas suaugusiems pacientams, sergantiems recidyvavusia arba refrakterine kitaip neapibrėžta difuzine didelių B ląstelių limfoma, kuriems negalima autologinė kamieninių kraujodaros ląstelių transplantacija pacientams, gydytiems viena ar daugiau sisteminio gydymo eilių, kuriems netinka arba negali būti skiriama CAR-T ląstelių terapija arba pacientams, kuriems CAR-T ląstelių terapija jau buvo taikyta.

____________________________



